# **KOULUTAPATURMAT/ vakuutusnumero** **353–4714979-U**

Lievissä koulussa tai koulumatkalla tapahtuneissa tapaturmissa terveydenhoitaja, opettaja tai muu koulun henkilökuntaan kuuluva antaa ensiavun, esim. kylmähoidon tai laastaroinnin.

# Lääkärin hoitoa vaativat tapaturmat:

1. Ensisijaisesti oppilas ohjataan terveydenhoitajalle, mutta mikäli hän ei ole paikalla, opettaja antaa ensiavun ja ohjaa oppilaan jatkohoitoon.
2. Ota yhteys oppilaan huoltajaan.
3. Oppilas lähetetään yhteispäivystykseen ja mukaan annetaan täytetty [Ilmoitus hoitolaitokseen](https://blog.edu.turku.fi/klassillinentiedotus/files/2014/10/Koulutapaturmailmoitus-paivystykseen-tai-hammashoitolaan-kth-35.596.pdf) – lomake, jonka täyttää paikalla ollut aikuinen.*(Huom! tätä lomaketta käytetään, kunnes saamme Varhalta päivitetyn version)*
* Lasten ja nuorten päivystys toimii Tyksin Majakkasairaalassa, Savitehtaankatu 5, pääsisäänkäynti 22, 2. krs H-osa, A-hissit puh. 02 313 1420.
* **16 vuotta täyttäneiden** päivystys on Tyksin T-sairaalassa, Savitehtaankatu 1 puh. 02-313 8800.
* **Hätätapauksissa soita aina 112.**
* Oppilaan lähettämisestä ei tarvitse ilmoittaa päivystykseen etukäteen
* Anna oppilaalle tapaturman satuttua **vakuutustodistus**. Esittämällä todistuksen vakuutuksen voimassaolosta hoitolaitos voi Suomessa laskuttaa vakuutetun tapaturmavamman hoidon kustannukset suoraan LähiTapiolalta.

 Alla olevista linkeistä pääset yksityistapaturmavakuutuksen vakuutustodistukseen (julkinen ja yksityinen hoitolaitos:

Linkki suomeksi: <http://public.egate.fi/lahitapiola/lahitapiola/fi/tiedostot/229872/>

Linkki ruotsiksi: <http://public.egate.fi/lahitapiola/lahitapiola/sv/tiedostot/229878/>

Linkki englanniksi: <http://public.egate.fi/lahitapiola/lahitapiola/en/tiedostot/230147/>

Tee [vahinkoilmoitus](https://verkkopalvelu.tapiola.fi/a3/YksityistapaturmaWeb/?locale=fi&ltapp=Yksityistapaturmavahinkoilmoitus&p=1302683260779&selectedArea) LähiTapiolaan mahdollisimman pian tapaturman tapahduttua ja muista ottaa siitä tuloste koululle! Saat lähettämisen jälkeen avattua lomakkeen PDF-muodossa, jolloin sen saa siististi tulostettua.

Alla yksityiskohtainen ohjeistus LähiTapiolan korvausilmoituksen laatimiseen:

[Vahinkoilmoituksen täyttöohje](https://dotku.turku.fi/sivistys/hallinto/talousjatilapalvelut/Tapaturmat%20ja%20esinevahingot/Vahinkoilmoituksen%20t%C3%A4ytt%C3%B6ohje.pdf)

# Vaikeat tapaturmat:

1. Anna ensiapu
2. Tilaa ambulanssi puh. 112
3. Ota yhteys oppilaan huoltajaan
4. Tee [vahinkoilmoitus](https://verkkopalvelu.tapiola.fi/a3/YksityistapaturmaWeb/?locale=fi&ltapp=Yksityistapaturmavahinkoilmoitus&p=1302683260779&selectedArea) LähiTapiolaan mahdollisimman pian tapaturman tapahduttua ja muista ottaa siitä tuloste koululle!

# Hammastapaturmat:

* Hammastapaturmat ohjataan aina hammashoitolaan. Soita ajanvaraukseen puh. (02) 266 0644 tai kiireellisissä tapauksissa Keskushammashoitolan suoraan numeroon (02) 266 2608 (salainen numero, joka on tarkoitettu vain terveydenhoitajille/opettajille, ei saa antaa eteenpäin perheille!!)
* Oppilaan mukaan annetaan täytetty [Ilmoitus hoitolaitokseen](https://blog.edu.turku.fi/klassillinentiedotus/files/2014/10/Koulutapaturmailmoitus-paivystykseen-tai-hammashoitolaan-kth-35.596.pdf) – lomake, joka tulee täyttää kaikilta osin. *(Huom! tätä lomaketta käytetään, kunnes saamme Varhalta päivitetyn version)*
* Tee [vahinkoilmoitus](https://verkkopalvelu.tapiola.fi/a3/YksityistapaturmaWeb/?locale=fi&ltapp=Yksityistapaturmavahinkoilmoitus&p=1302683260779&selectedArea) LähiTapiolaan mahdollisimman pian tapaturman tapahduttua ja muista ottaa siitä tuloste koululle!

# Hoitoon kuljetus:

Jos mahdollista, huoltaja vie oppilaan hoitopaikkaan

Tarvittaessa tilaa taksi puh. (02) 10 041. Taksia tilattaessa on erittäin tärkeää muistaa ilmoittaa, että kyseessä on laskutettava koulutapaturma. Esim. ” turkulaisen Hannunniitun koulun oppilaan Hannu Hannulan laskutettava koulutapaturmakuljetus.” Kuljetuksesta ei tarvitse täyttää erillistä lomaketta.

# Tapaturman yhteydessä rikkoutuneet silmälasit:

Mikäli oppilaan käytössä olevat silmälasit rikkoutuvat lääkärin hoitoa edellyttävän tapaturman yhteydessä, korvaa vakuutus niiden korjauskustannukset, tai jos korjaaminen on mahdotonta, entistä vastaavat hankintakulut, enintään 500 €.

# Hoitopaikan valinta:

Tyksin T-sairaala, Savitehtaankatu 1, puh. 02-313 8800.

Halutessaan huoltaja voi kuitenkin itse viedä lapsen hoidettavaksi myös yksityiselle lääkäriasemalle. Huoltajalla pitää olla mukanaan **vakuutustodistus**, jonka hän saa koululta. Tämä todistus on ns. maksusitoumus, jonka perusteella hoitolaitos voi lähettää laskun suoraan LähiTapiolaan. **Suoralaskun ehdoton edellytys on se, että vakuutustodistus on mukana hoitoon mennessä.**

Mikäli kyseessä on kuitenkin kulu, joka ei ole vakuutuksesta korvattava, LähiTapiola palauttaa laskun hoitolaitokseen, jolloin hoitolaitos laskuttaa vakuutettua.

Huoltajalla on edelleen mahdollista maksaa laskut ensin itse ja hakea korvausta LähiTapiolasta.

Vahinkoon liittyvät tositteet on hyvä säilyttää kotona vuoden ajan mahdollista myöhempää tarvetta varten. LähiTapiola pyytää tarvittaessa vahinkoon liittyviä tositteita.

Hoitokuluihin, jotka ylittävät 500 euroa, sovelletaan LähiTapiolan hoitolaitoskumppanin kanssa sovittuja toimintamalleja suoralaskutusoikeudesta ja maksusitoumuskäytännöstä. Jos tapaturman hoitamiseksi on ehdotettu leikkausta tai toimenpidettä, korvattavuus selvitetään etukäteen LähiTapiolasta hoitavan lääkärin kirjoittaman E-lääkärinlausunnon avulla. LähiTapiolan suosittelemia yhteistyökumppaneita Turussa on Mehiläinen ja Terveystalo.

Korvausasioista voi soittaa LähiTapiolan korvauspalvelunumeroon 09-453 3666 arkisin klo 8 – 16. Korvauspalvelusta saa tarkempaa tietoa kulujen korvattavuudesta sekä korvausten rajoituksista.